**מתי פעילים בעלי החיים?**

**⏴ במבט חדש לכיתה ב**

**היקף יחידת הלימוד:** שעור

**עמודים:** 25 - 27

# מטרות

# התלמידים ימיינו את בעלי החיים לפעילי יום ולפעילי לילה- על פי שעות חיפוש המזון.

# התלמידים יסבירו שראית הלילה הטובה של בעלי חיים פעילי לילה מקנה להם יתרון על בעלי חיים אחרים בהשגת מזון.

**הערכות לשיעור**

* להכין את כרטיסי המילים **פעילי יום, פעילי לילה**
* מומלץ לקרוא ב[קישור הבא](https://mabat.tau.ac.il/%d7%a1%d7%91%d7%99%d7%91%d7%95%d7%aa-%d7%9c%d7%9e%d7%99%d7%93%d7%94/%d7%9b%d7%99%d7%aa%d7%94-%d7%91/%d7%93%d7%91%d7%a8%d7%99-%d7%a8%d7%a7%d7%a2-%d7%9b%d7%99%d7%aa%d7%94-%d7%91/%d7%a1%d7%91%d7%99%d7%91%d7%aa-%d7%97%d7%99%d7%99%d7%9d/) את הרקע התיאורטי המדעי לנושאים שבפרק הראשון.

שימו לב! הרקע התיאורטי מדעי שמופיע באתר במבט חדש נועד לסייע לביסוס ולהעמקת הידע המדעי והטכנולוגי של המורים בלבד.

* מומלץ לקרוא את **ההבהרות מתודיות** המתייחסות לנושאי הלימוד במדריך למורה, עמודים 35 - 37.
* מומלץ לקרוא את מאמר [**החיות שבורחות אל החשיכה**](https://davidson.weizmann.ac.il/online/sciencenews/%D7%94%D7%97%D7%99%D7%95%D7%AA-%D7%A9%D7%91%D7%95%D7%A8%D7%97%D7%95%D7%AA-%D7%90%D7%9C-%D7%94%D7%97%D7%A9%D7%99%D7%9B%D7%94), ד"ר יונת אשחר, מכון דוידסון.

# מהלך השיעור (ראו בעמודים הבאים).

# מהלך השיעור: פעילי יום ופעילי לילה

| **מרכיבי מעגל הלמידה** | **פעילויות** |
| --- | --- |
| פתיחה | בשיעור זה ילמדו התלמידים על מיון נוסף של בעלי חיים לקבוצות בהקשר לזמן הפעילות שלהם: בעלי חיים פעילי יום ובעלי חיים פעילי לילה.  מוצע להתחיל את הנושא בשיח כדי לחשוף את ידיעותיהם של התלמידים בנושא זה.  מוצע לבקש מה לתת דוגמאות לבעלי חיים שפעילים בלילה ולכאלה שפעילים ביום מתוך התבוננות אישית.  מציגים לתלמידים שתי קבוצות בעלי חיים ומבקשים לשער מה משותף לכל קבוצה.  קבוצה 1: ינשוף, גחלילית, רפרף( פרפר לילה), עטלף  קבוצה 2: לבנין הכרוב (פרפר), נחליאלי, דרור, נמלים  המשותף לכל קבוצה היא שעת הפעילות שלהם. לקבוצה 1 שייכים בעלי חיים פעילי לילה. לקבוצה 2 שייכים בעלי חיים פעילי יום שתרים אחר מזונם ביום. |
| התנסות | * מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (למנויים), לספר הדיגיטלי לפעילויות **מתי פעילים בעלי החיים?,** עמודים 25 - 26. פעילות זו היא גרסה דיגיטלית של הפעילות בספר בגרסת נייר. * שתי משימות המשך לשתי פעילויות אלה. **בעלי חיים שפעילים ביום בעלי חיים שפעילים בלילה.**   מבצעים את המשימה **מתי פעילים בעלי החיים?**, עמודים 25 - 27.  במשימה זו התלמידים קוראים סיפור ומתוודעים לאורחות החיים של בעלי חיים בהקשר לשעות ההזנה שלהם: יש בעלי חיים היוצאים לתור אחר מזונם ביום ואחרים יוצאים לחפש מזון בלילה.  מומלץ להקריא בקול רם את הסיפור ולענות על סעיפים 1- 4 בעמוד 27. |
| המשגה | מסכמים במליאת הכיתה:  התחרות על מזון היא דבר לא פשוט. יש הרבה מאוד בעלי חיים, וכולם זקוקים למזון.  היתרון העיקרי של פעילי לילה הוא ראית לילה טובה יותר מרוב בעלי החיים האחרים. כך הם מצליחים בקלות לאתר מזון.  יתרון זה מאפשר:  **טריפת בעלי חיים שישנים** - רוב בעלי החיים ישנים בלילה כי הם לא רואים טוב בחושך. מי שרואה טוב בלילה יכול לטרוף בקלות למדי בעל חיים אחר ישן או מנומנם.  **הגנה מטורפים** - יש הרבה מכרסמים קטנים צמחוניים, המחפשים את מזונם בלילה. יש פחות טורפים המחפשים מזון בלילה מביום, וכך בטוח יותר.  **התאמה לטמפרטורה בסביבה** (חם ביום)- בעלי חיים החיים במדבר פעילים בלילה כי ביום חם מאוד. פעילות בטמפרטורות של 40 מעלות צלזיוס או יותר היא לא תענוג גדול.  ניתן לספר לילדים על מחקר [**החיות שבורחות אל החשיכה**](https://davidson.weizmann.ac.il/online/sciencenews/%D7%94%D7%97%D7%99%D7%95%D7%AA-%D7%A9%D7%91%D7%95%D7%A8%D7%97%D7%95%D7%AA-%D7%90%D7%9C-%D7%94%D7%97%D7%A9%D7%99%D7%9B%D7%94), ד"ר יונת אשחר, מכון דוידסון שבדק שינוי בפעילות בעלי חיים בשעות חיפוש מזון. יונקים פעילי יום שמעבירים את פעילותם ללילה כדי להימנע ממפגש עם בני אדם. הקישור למאמר נמצא בעמוד קודם. |
| יישום | מחלקים את הכיתה לשתי קבוצות: פעילי יום ופעילי לילה ומשחקים מרוץ שליחים. הקבוצה שמביאה הכי הרבה דוגמאות נכונות של בעלי חיים בכל קבוצה בפרק זמן נתון מנצחת. |
| סיכוםורפלקציה | המורה משמיטה מילת מפתח בכל אחד מן המשפטים שבתבנית **מה למדנו?**, עמוד 27.  התלמידים משלימים את המשפטים.  מה היה מעניין/מפתיע בשיעור? |